දකුණු අප්‍රිකානු ක්‍රිකට් කණ්ඩායමේ ශ්‍රී ලංකා තරග සංචාරය 2018
දකුණු අප්‍රිකානු ක්‍රිකට් කණ්ඩායම 2018 ජූලි සහ අගෝස්තු මාසවල ශ්‍රී ලංකාවේ සංචාරය කළේ ටෙස්ට් තරග දෙකක්, එක්දින ජාත්‍යන්තර තරග 5 ක් සහ විස්සයි 20 ජාත්‍යන්තර (විස්සයි 20) තරගයක් ක්‍රීඩා කිරීම සඳහා ය. මුලින් සංචාරය ටෙස්ට් තරඟ තුනක් සඳහා වූ නමුත් තුන්වන තරගය අතහැර දමා ඒ වෙනුවට එක්දින හා ඕවර 20 තරඟ වැඩි කිරීම සිදු විය. 2019 ක්‍රිකට් ලෝක කුසලානය සඳහා සූදානම් වීම සඳහා අමතර එක්දින තරඟාවලි භාවිතා කරන ලදී.

සංචාරයට පෙර ශ්‍රී ලංකා ක්‍රිකට් (ශ්‍රී ලංකා ක්‍රිකට් ආයතනය) දිනේෂ් චන්දිමාල් ටෙස්ට් කණ්ඩායමේ නායකයා ලෙස නම් කළේය. කෙසේ වෙතත්, 2018 ජූනි මාසයේදී ශාන්ත ලුසියා හිදී බටහිර ඉන්දීය කොදෙව් කණ්ඩායමට එරෙහිව පැවති දෙවන ටෙස්ට් තරඟයේදී චන්දිමාල් පන්දුව පළුදු කිරීමේ චෝදනාවට ලක් විය. ඔහුගේ නඩු විභාගය පළමු ටෙස්ට් තරගය ආරම්භ වීමට පෙර සිදු වූ අතර ඔහු වැරදිකරු විය. ඒ සදහා තරග දෙකක තහනමක් ලැබුනි. ඔහු වෙනුවට සුරංග ලක්මාල් ට නායකත්වය ලැබුණි. පළමු ටෙස්ට් තරගය අවසන් වීමෙන් පසු ස්වාධීන අධිකරණ කොමසාරිස්වරයා විසින් චන්දිමාල්ට තවත් අත්හිටුවීමේ ලකුණු අටක් ලබා දුන් අතර එයින් අදහස් කළේ ඔහු තරගමාලාවේ පළමු එක්දින තරඟ හතර සඳහා ද අත්හිටුවා ඇති බවයි.

ටෙස්ට් තරගමාලාව 2-0ක් ලෙස ශ්‍රී ලංකාව ජයග්‍රහණය කළේය.

එක්දින තරගාවලිය අතරතුරදී දකුණු අප්‍රිකාවේ නායක ෆෆ් ඩු ප්ලෙසි තුන්වන තරඟයේදී තුවාල ලබා එක්දින T20 තරඟය ඇතුළුව සෙසු සංචාරයෙන් ඉවත් විය. තරගාවලියේ අවසන් එක්දින තරග දෙක සඳහා දකුණු අප්‍රිකාවේ නායකයා ලෙස ක්වින්ටන් ඩි කොක් නම් කර තිබේ. විස්සයි20 තරගයේ කණ්ඩායමේ නායකයා ලෙස ද ජේ.පී.ඩුමිනි නම් කර තිබුණා. එක්දින තරගාවලිය 3-2ක් ලෙස දකුණු අප්‍රිකාව ජයග්‍රහණය කළේය. ශ්‍රී ලංකාව වි20 තරගය කඩුලු තුනකින් ජය ගත්තේය. 

තරගාවලිය ඇරඹීමට පෙර දකුණු අප්‍රිකානු හිටපු ක්‍රිකට් ක්‍රීඩක ඒබී ඩි විලියර්ස් විසින් ඉන්දියාවේදී, ශ්‍රී ලංකාව සමග තරග කිරීම දෙවන පෙළ කණ්ඩායමක් සමග තරග කිරීමක් වැනි ප්‍රකාශයක් සිදුකරන ලදී.

සංචිත

දිමුත් කරුණාරත්න, නිශාන් පීරිස්, ඉසුරු උදාන සහ ජෙෆ්රි වැන්ඩර්සේ එක්දින තරගාවලිය සඳහා සූදානම් ක්‍රීඩකයින් ලෙස නම් කිරීමට ශ්‍රී ලංකාව තීරණය කර තිබේ. වි20 තරගයට පෙර දින තරගය සඳහා ඉසුරු උදාන සහ කසුන් රාජිත ශ්‍රී ලංකා සංචිතයට ඇතුළත් කර තිබේ.

ටෙස්ට් තරගමාලාව

පලමු තරගය

දෙවන තරගය

එක්දින තරගමාලාව

1 වන තරගය

2 වන තරගය

3 වන තරගය

4 වන තරගය

5 වන තරගය

වි20 තරගමාලාව

එකම වි20 තරග

සටහන්

මුලාශ්‍ර